मझुई नदी
मझुई नदी (Majhui River), जिसका प्राचीन नाम मंजूषा नदी (Manjusha River) था, भारत के उत्तर प्रदेश राज्य में बहने वाली एक लगभग 40 किमी लम्बी नदी है। यह सुलतानपुर ज़िले में आरम्भ होती है और आज़मगढ़ ज़िले में अहरौला के शमसाबाद से होते हुए फूलपुर तहसील में दुर्वासा धाम नामक स्थान में तमसा नदी (टोंस नदी) में विलय हो जाती है। तमसा नदी स्वयं आगे जाकर गंगा नदी से संगम करती है। मझुई नदी का जलसम्भर क्षेत्र लगभग 213 वर्ग किमी है।